## Odluka o blagajničkim zapisima Hrvatske narodne banke

### NN 122/2002 (18.10.2002.), Odluka o blagajničkim zapisima Hrvatske narodne banke

# HRVATSKA NARODNA BANKA

1963

Na teme­lju
članka 9. i članka 39. stavak 2. pod i) Zakona o Hrvatskoj narodnoj banci
(»Narodne novine«, br. 36/2001.) guverner Hrvatske narodne banke donio je 16.
listopada 2002.

## ODLUKU

### O BLAGAJNIČKIM ZAPISIMA HRVATSKE NARODNE BANKE

I.

Ovom
odlukom re­gulira se izdava­nje blagajničkih zapisa Hrvatske narodne banke (u
nastavku teksta: blagajnički zapisi).

II.

Hrvatska
narodna banka izdaje kratkoročne prenosive nematerijalizirane blagajničke
zapise nominirane u kunama i u stranoj valuti.

Hrvatska
narodna banka izdaje blagajničke zapise na aukci­jama koje sama organizira na
teme­lju ove odluke.

Blagajničke
zapise na aukcijama u svoje ime i za svoj račun mogu kupovati s­ljedeće
financijske institucije:

– banke
osnovane u Republici Hrvatskoj u skladu sa Zakonom o bankama,

–
podružnice stranih banaka u Republici Hrvatskoj osnovane u skladu sa Zakonom o
bankama,

–
stambene štedionice osnovane u skladu sa Zakonom o stambenoj šted­nji i
državnom potica­nju stambene šted­nje,

–
Hrvatska banka za obnovu i razvitak.

Blagajnički
zapisi izdaju se uz diskont, tako da se nominalna vrijednost blagajničkih
zapisa uma­njuje za iznos pripadajućih kamata.

III.

Opći
uvjeti za provođe­nje aukcija blagajničkih zapisa nominiranih u kunama su:

–
blagajnički zapisi izdaju se s rokom dospijeća od 35 dana,

–
aukcije blagajničkih zapisa održavaju se svake srijede,

– sve
obveze koje proistječu iz kup­nje blagajničkih zapisa namiruju se na dan
aukcije.

IV.

Opći
uvjeti za provođe­nje aukcija blagajničkih zapisa nominiranih u stranoj valuti
su:

–
blagajnički zapisi izdaju se s rokom dospijeća od 35 i 63 dana,

–
blagajnički zapisi izdaju se u USD i EUR,

–
aukcije blagajničkih zapisa održavaju se svakoga petka,

– sve
obveze koje proistječu iz kup­nje blagajničkih zapisa namiruju se dva radna
dana nakon dana održava­nja aukcije (*spot* valuta).

V.

Hrvatska
narodna banka može po potrebi izdavati blagaj­ničke zapise nominirane u kunama
i u stranoj valuti u razdob­lju između dviju aukcija prema uvjetima koje sama
odredi.

VI.

Hrvatska
narodna banka iznimno može otkupiti vlastite blagajničke zapise i prije isteka
roka na koji su izdani.

VII.

Poslove
depozitorija blagajničkih zapisa obav­lja Središ­nja depozitarna agencija d.d.

U svrhu
provođe­nja transakcija s blagajničkim zapisima financijske institucije
navedene u točki II. stavku 3. ove odluke moraju u Središ­njoj depozitarnoj
agenciji d.d.:

a)
postati član sudionik ili

b)
koristiti usluge nekog drugog člana sudionika ili

c)
koristiti skrbničke usluge, pod uvjetom da skrbnik vodi blagajničke zapise na
skrbničkom računu na ime.

VIII.

Ako je
propisani dan održava­nja aukcije blagajničkih zapisa ili izvršava­nja obveza
iz ove odluke neradni dan, aukcija se održava, odnosno obveza se izvršava prvi
s­ljedeći radni dan.

IX.

Na dan
primjene ove odluke prestaje važiti Odluka o blagajničkim zapisima Hrvatske
narodne banke (»Narodne novine«, br. 67/2002.).

X.

Ova
odluka stupa na snagu osmog dana od dana objave u »Narodnim novinama«, a primje­njuje
se od 30. listopada 2002.

O.br. 187-020/10-02/ŽR
Zagreb, 16. listopada 2002.

Guverner
Hrvatske narodne banke
**dr. sc. Že­ljko Rohatinski,** v. r.

if !supportEmptyParas endif

Odluka, NN 122/2002-1963